奉和聖製送張說巡邊
作者：韓休
朝代：唐

paragraphs: 一德光台象，三軍掌夏卿。
來威申廟略，出總叶師貞。
受鉞辭金殿，憑軒去鼎城。
曙光搖組甲，疎吹繞雲旌。
左律方先凱，中鼙即訓兵。
定功彰武事，陳頌紀天聲。
祖宴初留賞，宸章更寵行。
車徒零雨送，林野夕陰生。
路極河流遠，川長朔氣平。
南轅遲返斾，歸奏謁承明。